1901-ben Franciaországban a szekularizáció során a kongregációt betiltották, ekkor tagjai szétszóródtak Európában és Amerikában. Az 1917-es októberi orosz forradalom és a világháborúk következtében törökországi, bulgáriai, romániai és oroszországi intézményeik elpusztultak. 1928-ban Afrikában, Belga Kongóban is megtelepedtek. Jelenleg Franciaországban, Belgiumban, Hollandiában, Angliában, Észak- és Dél-Amerikában, Kelet-Ázsiában és Madagaszkáron működnek.